**JAVNI POZIV ZA PODPORO NOVIM PRODUKTOM/STORITVAM NA PODROČJU LOKALNE SAMOOSKRBE S HRANO (MARIBOR IN OKOLICA)**

**O projektu**

Osnovni izziv projekta *Urbana zemljina za hrano* je uporaba mestnih bioloških odpadkov za proizvodnjo certificirane in standardizirane urbane zemljine, ki jo bomo ponovno uporabili znotraj mesta. Projekt pomeni prvi korak k spremembi sedanje tradicionalne družbe, ki temelji na kopičenju odpadkov, v družbo krožnega gospodarstva, aktivno vključeno in ponosno na svoje dosežke.

V okviru projekta organiziramo javni poziv za podporo inovativnim živilom oz. storitvam s področja kmetijstva, prehrane in krožne ekonomije. S pozivom želimo podpreti 10 inovativnih idej, v obliki plačila surovin/materiala/storitev do višine 1.000 € na posamezno idejo, kar je skupaj do 10.000 €. Petim izbranim idejam bomo nudili tudi podporo pri pripravi kampanje množičnega financiranja (»crowdfunding kampanje«).

**1. PRIJAVA IN RAZPISNI POGOJI**

Prijava vsebuje »Prijavni obrazec«. Poleg prijavnega obrazca se lahko priložijo tudi priloge, ki podrobneje predstavljajo izdelek/storitev:

1. Video (do 30 sekund) ali
2. Ppt predstavitev (do 8 drsnic).

Prijava vsebuje:

* predstavitev prijavitelja
* predstavitev izdelka ali storitve
* predstavitev prednosti in inovativnosti izdelka/storitve
* opis možnosti proizvodnje in prodaje na tržišču

Prijavitelj lahko kandidira za podporo zgolj ene ideje/izdelka/storitve.

Na razpis se lahko prijavijo gospodarske družbe in samostojni podjetniki (s.p., d.o.o., in druge), nevladne organizacije, društva, zadruge, nosilci dopolnilne dejavnosti na kmetiji in vzgojno-izobraževalne institucije (šole, fakultete).

**Podaljšan rok za prijavo** do **23. 3. 2020**. V kolikor sredstva v okviru prvega poziva ne bodo porabljena, bo objavljen nov rok oddaje, ki bo objavljen na spletni strani E-zavoda.

**Prijavo poslati na naslov:**

**E-zavod**

**Čučkova ulica 5**

**2250 Ptuj**

ali [**barbara@ezavod.si**](mailto:barbara@ezavod.si)**.**

**2. OCENJEVANJE IN KRITERIJI ZA IZBOR**

Prispele prijave bo ocenila 3-članska žirija, sestavljena iz projektnih partnerjev, do 10. 4. 2020. Rezultati bodo objavljeni na spletni strani E-zavoda.

Kriteriji za izbor:

|  |
| --- |
| I. Inovativnost izdelka:   * razlikovanje in prednosti produkta/storitve od obstoječe ponudbe * uporaba lokalnih sestavin/izvajanje storitev v lokalni skupnosti * upoštevanje okolju prijazne pridelave/predelave * poudarek na potrošniku ter okolju prijazni embalaži |
| II. Pozitiven vpliv produkta/storitve na krožno ekonomijo |
| III. Možnosti uporabe komposta pri pridelavi produkta |
| IV. Tržni potencial |
| V. Pripravljenost sodelovanja v kampanji množičnega financiranja |

**PRIJAVNI OBRAZEC**

|  |  |
| --- | --- |
| Ime in priimek |  |
| Naslov |  |
| Telefon |  |
| E-naslov |  |
| Popolni naziv in naslov organizacije (s.p., d.o.o. itd.) |  |
| Kratka predstavitev tima (do 1000 znakov) |  |
| I. INOVATIVNOST IZDELKA/STORITVE  Zakaj in kako je izdelek/storitev inovativen?  Ali so uporabljene lokalne/regionalne sestavine?  Ali je upoštevana ekološka pridelava, embalaža, posebnost v tehnologiji ipd. ?  Kakšne probleme rešuje vaš inovativen produkt/storitev in kakšne priložnosti vidite za vaš produkt/storitev? (do 2000 znakov) | *Maksimalno število točk: 10* |
| II. POZITIVEN VPLIV PRODUKTA/STORITVE NA KROŽNO EKONOMIJO  Kako vpliva vaš projekt na krožno ekonomijo? (do 500 znakov) | *Maksimalno število točk: 3* |
| III. MOŽNOSTI UPORABE KOMPOSTA PRI PRIDELAVI PRODUKTA  Ali je možno pri pridelavi produkta uporabiti kompost? | *Maksimalno število točk: 2*  DA  NE |
| IV. TRŽNI POTENCIAL  Marketing in prodaja (kdo so potencialni kupci, konkurenti, načini trženja, možnosti prodaje…?) (do 2000 znakov) | *Maksimalno število točk: 3* |
| V. PRIPRAVLJENOST SODELOVANJA V KAMPANJI MNOŽIČNEGA FINANCIRANJA  Ali ste pri pripravljeni sodelovati v kampanji množičnega financiranja ? | *Maksimalno število točk: 5*  DA  NE |
| Kraj, datum in podpis |  |

*Projekt Urbana zemljina za hrano je sofinancirana s strani iniciative Urban Innovative Action.*